
**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**



|  |
| --- |
|  |
|  |
|  |

**Μελίκη, 23-12-2019**

**Αριθμ. Πρωτ. : 919**

**Προς : Δ.Δ.Ε ΗΜΑΘΙΑΣ**

**ΚΟΙΝΟΠΟΙΗΣΗ**

**ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ**

**Θέμα: «Πρόσκληση εκδήλωσης ενδιαφέροντος γραφείων ταξιδίων για κατάθεση προσφορών πολυήμερης (5 ημερών) εκδρομής μαθητών Γ’ Λυκείου του ΓΕΛ Μελίκης»**

Λαμβάνοντας υπόψη την υπ’ Αριθμ. 33120/ΓΔ4 Υ.Α., (ΦΕΚ 681,τ. Β΄, 6-3-2017) το **Γενικό Λύκειο Μελίκης Ημαθίας** ζητά κατάθεση προσφορών για την πραγματοποίηση **πενταήμερης** εκδρομής της Γ’ Λυκείου στην **Ιταλία.**

Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορές **έως την Πέμπτη, 09-01-2020 και ώρα 13:00**. Η πολυήμερη εκδρομή θα πραγματοποιηθεί στο διάστημα από τις **15-2-2020 έως τις 15-3-2020 (4 διανυκτερεύσεις),** θα περιλαμβάνει **τέσσερις εργάσιμες ημέρες και μια ημέρα, Σάββατο ή Κυριακή** και θα συμμετέχουν **40 μαθητές** της Γ’ τάξης, οι οποίοι θα συνοδεύονται από **3 καθηγητές/ τριες** συνολικά (2 συνοδοί και 1 αρχηγός) και θα ακολουθήσουν το παρακάτω πρόγραμμα:

1. Αναχώρηση οδικώς από Μελίκη για Θεσσαλονίκη και από εκεί αεροπορικώς για Ρώμη
2. **4 διανυκτερεύσεις** στη Ρώμη και επιστροφή αεροπορικώς στη Θεσσαλονίκη και ακολούθως οδικώς στη Μελίκη

Παρακαλούμε να μας στείλετε **προσφορά και για τυχόν εναλλακτικά κοντινά αεροδρόμια εφόσον προκύπτει οικονομικό όφελος.**

Τα μεταφορικά μέσα που θα χρησιμοποιηθούν είναι: **λεωφορείο και αεροπλάνο**. Η κατηγορία του καταλύματος πρέπει να είναι **3 ή 4 αστέρων και άνω**, όσο το δυνατόν πλησιέστερο στο κέντρο της πόλης. Οι επιπρόσθετες απαιτήσεις του σχολείου αφορούν:

* Τις μεταφορές με λεωφορείο, που θα πληρούν τις προϋποθέσεις που θέτουν οι νόμοι και οι διατάξεις του κράτους, που μεταφέρουν μαθητές σε εκδρομές. Ένα λεωφορείο διαθέσιμο όλη την ημέρα, για κάθε ημέρα διαμονής μας στην Ιταλία και για τη μετακίνηση από και προς το αεροδρόμιο.
* Τη διασφάλιση από την πλευρά του τουριστικού πρακτορείου της ύπαρξης δύο οδηγών λαμβάνοντας υπόψη τον Κανονισμό (ΕΟΚ) 3820/85.
* Αεροπορικά εισιτήρια, φόροι αεροδρομίων κτλ.
* Δύο ημερήσιες εκδρομές (ενδεικτικοί προορισμοί: Περούτζια- Ασίζη, Φλωρεντία, Πομπηία κλπ).
* Πρωινό και ημιδιατροφή (βραδινό) για 4 ημέρες.
* Δωμάτια μονόκλινα (για τους συνοδούς) και δίκλινα, τρίκλινα σε ξενοδοχεία των οποίων το όνομα θα αναγράφεται στην προσφορά.
* Αρχηγό εκδρομής και Έλληνα ή Ελληνόφωνο ξεναγό της εκδρομής, του οποίου η αμοιβή να είναι ενσωματωμένη στην τιμή της προσφοράς – Ξενάγηση στην πόλη της Ρώμης και στις πόλεις που θα επισκεφθούμε.
* Υποχρεωτική ασφάλιση Επαγγελματικής Ευθύνης και πλήρους ιατροφαρμακευτικής περίθαλψης
* Ατομική ταξιδιωτική ασφάλιση που καλύπτει τα έξοδα σε περίπτωση ατυχήματος ή ασθένειας

Μαζί με την προσφορά σας να περιλαμβάνεται και αντίστοιχο **πρόγραμμα ξεναγήσεων** αναλυτικά για κάθε ημέρα και αντίστοιχες τιμές εισόδου σε μουσεία και αρχαιολογικούς χώρους

Σας γνωρίζουμε ότι, σε περίπτωση που αναλάβετε την εκδρομή θα εκδώσετε **απόδειξη παροχής υπηρεσιών για κάθε μαθητή ξεχωριστά**

**1.Δικαίωμα συμμετοχής :** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**2.Σύνταξη και υποβολή προσφορών :** Οι προσφορές υποβάλλονται στο ενδιαφερόμενο σχολείο, σε **κλειστό φάκελο**, με επισυναπτόμενα τα απαραίτητα δικαιολογητικά σε πρωτότυπη μορφή, και όχι με τηλεομοιοτυπία ή μέσω ηλεκτρονικού ταχυδρομείου. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει άδεια λειτουργίας ή ειδικό σήμα λειτουργίας του άρθρου 3 του Ν.2160 /1993, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

**3. Αξιολόγηση προσφορών** : Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σε αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων, των μέσων συγκοινωνίας.

**4.Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη προσφοράς, συγκροτείται Επιτροπή, με Πράξη του Διευθυντή του σχολείου, η οποία αποτελείται από τον ίδιο, ως Πρόεδρο, δύο (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, έναν (1) εκπρόσωπο του Συλλόγου Γονέων και Κηδεμόνων και από εκπροσώπους του 15μελους Μαθητικού Συμβουλίου ή των 5μελών Συμβουλίων των Μαθητικών Κοινοτήτων που θα λάβουν μέρος στην μετακίνηση, οι οποίοι εκπροσωπούνται με μία (1) ψήφο. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από το Διευθυντή του σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί , ο οποίος μπορεί να υποβάλει ένσταση κατά της επιλογής εντός τριών (3) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

i. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής.

ii. Το όνομα του ξενοδοχείου, η κατηγορία του, ο αριθμός δωματίων και κλινών και οι παρεχόμενες από αυτό υπηρεσίες.

iii. Η Ασφάλεια αστικής επαγγελματικής ευθύνης.

iv. Το συνολικό κόστος της εκδρομής και κόστος ανά μαθητή.

v. Τους Γενικούς Όρους συμμετοχής στην εκδρομή.

Το σχολείο υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης.

**Ο ΔΙΕΥΘΥΝΤΗΣ ΤΟΥ ΣΧΟΛΕΙΟΥ**

**ΚΟΥΦΟΠΟΥΛΟΣ ΣΤΕΦΑΝΟΣ**